એ પછી 2014 ઓક્ટોબરમાં આવેલી દીપિકા પાદુકોણ અને શાહરુખની ફિલ્મ ‘હેપ્પી ન્યૂ યર'નું કલેક્શન 203 કરોડ રહ્યું હતું. ‘બાજીરાવ મસ્તાની' દ્વારા દીપિકાની છઠ્ઠી વખત 100 કરોડની ક્લબમાં એન્ટ્રી થઈ હતી. જેણે 184 કરોડનું કલેક્શન મેળવ્યું હતું. હવે ‘પદ્માવત'એ તો પહેલાં વીકેન્ડમાં જ સો કરોડથી વધુનું કલેક્શન મેળવ્યું છે. આ પહેલાં કરીના કપૂર ખાને છ વખત (ગોલમાલ 3, રા. વન, સિંઘમ રિટર્ન્સ, બોડીગાર્ડ, 3 ઇડિયટ્સ અને બજરંગી ભાઇજાન) 100 કરોડની ક્લબમાં એન્ટ્રી કરી હતી જ્યારે કેટરિના કૈફે પાંચ વખત (જબ તક હૈ જાન, બેંગ બેંગ, એક થા ટાઇગર, ધૂમ 3 અને ટાઇગર જિંદા હૈ) આ ક્લબમાં સ્થાન મેળવ્યું છે.